Notitia werpitionis seu redditionis liquido omnibus nobillime patet qualiter domnus Maimbodus antistes cum collegio utriusque ordinis cleri ac populi serenitatem domni Leotaldi adiit et Sancto Vincentio martiri et sibi suisque de se ipso justitiam faceret humillime expetiit, de rebus scilicet abbatie Sancti Clementis martiris, quas per privilegia apostolica et preceptiones regales concio prescripti martiris ipso annuente et in omnibus opem ferente adquisierat, ut eas benignissime redderet et suos qui ipsas injuste tenebant reddere faceret, de quibus unus erat Cicardus qui in Prisciaco villa aliquid ex prefatis rebus tenebat. Quicquid in prememorata villa ex eadem ratione erat in servis et ancillis, vineis, campis, pratis et omnibus ibi pertinentibus, partibus domni Vincentii gloriosi martiris et communitati fratrum victuique cotidiano werpiverunt et pro vita voluntarie dimiserunt tam comes Leotaldus quam fideles ipsius Cicardi, unde hanc notitiam prelibatus comes fieri jussit firmavitque et fidelibus suis roborari precepit. Quicquid autem ex eadem terra est in his locis inter Princiacum et Cammas, inter Prisciacum et Corbonacum, Modonum, Colonicas et Moncellis. S. Leotaldi comitis. S. Alberici filii ejus. S. Walterii vicecomitis. S. Alberici vicecomitis. S. Hugonis. S. Cycardi. S. Raterii. S. Rotberti. S. Erici. S. Engelardi.